|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ. 10047 Αθήνα, 23/01/2023

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την ηγεσία του υπουργείου Υγείας για το νομοσχέδιο που προωθεί στην ολομέλεια της Βουλής, με βάση το οποίο μετατρέπει το Ινστιτούτο Φαρμακευτικής Έρευνας και Τεχνολογίας (θυγατρική του ΕΟΦ) σε μονοπρόσωπη Ανώνυμη Εταιρεία και άρα σε κερδοσκοπικού χαρακτήρα οργανισμό.

Με το προκλητικό άρθρο 14 η κυβέρνηση θεσμοθετεί την πλήρη ανατροπή του χαρακτήρα του ΙΦΕΤ ως κρατική φαρμακαποθήκη, που σημαίνει ότι δεν θα υπόκειται σε κανέναν έλεγχο του ΕΟΦ και του υπουργείου.

Το ΕΚΑ απαιτεί την άμεση απόσυρση του κατάπτυστου νομοσχεδίου και εκφράζει την συμπαράστασή του στους εργαζόμενους του Ινστιτούτου που πασχίζουν να εξασφαλίσουν στον Έλληνα ασθενή τα φάρμακα που είναι σε έλλειψη καθώς και τα φάρμακα σπανίων παθήσεων.

**Το Δ.Σ.**